PressReader - Beeld: 2017-08-07 - Manyonga mik nou vir die wê­reld­re­kord
Manyonga mik nou vir die wê­reld­re­kord
Beeld - 2017-08-07 - SPORT - Wim P­re­to­ri­us
Met wê­reld­goud in die sak­kie is die ver­spring-wê­reld­re­kord in sy vi­sier. Dit is hoe Lu­vo Manyonga voel ná af­loop van sy uit­ste­ken­de ver­spring-ver­to­ning Sa­ter­dag­aand toe hy as die wê­reld­kam­pi­oen ge­kroon is.
Manyonga het ge­wen met ’n bes­te af­stand van 8.48 m. Die A­me­ri­ka­ner Jar­ri­on Law­son was kort op sy hak­ke met 8.43 m en Manyonga se span­maat Rushwahl Sa­maai het der­de ge­ein­dig met ’n sprong van 8.32 m.
“Ek wil nie dink aan 2016 nie, want dit bring sleg­te her­in­ne­rin­ge,” het Manyonga ge­sê.
“Dit maak nie meer saak nie, want nou het ek goud.”
Manyonga sê sy vi­sier is nou op die wê­reld­re­kord van 8,95 m wat Mi­ke Po­well van die VSA in 1991 op­ge­stel het. Manyonga het van­jaar sy bes­te sprong ooit ge­had toe hy die A­fri­ka-re­kord tot 8,65 m ver­be­ter het.
“Ek het ge­bid vir hier­die goue me­dal­je,” sê hy. “Die wê­reld­re­kord is my vol­gen­de doel­wit.Ek is die bes­te in die wê­reld – dit klink won­der­lik.”
Hy er­ken wel dat Law­son se ver­to­ning hom ver­ras het.
“Hy het die he­le jaar ge­suk­kel en om sy bes­te in die wê­reld­kam­pi­oen­skap te be­reik. Dit wil ge­doen wees. Ek was baie be­ïn­druk met hom.”
Vol­gens Neil Cor­ne­li­us, Manyonga se af­rig­ter, kan hul­le nou op die af­stan­de be­gin fo­kus na­dat hy die goue me­dal­je ver­o­wer het. “Ek kan my e­mo­sies nie eint­lik in woor­de be­skryf nie. Ge­na­de, dis waar­voor ons ge­werk het,” het Cor­ne­li­us ge­sê. “Al­les het ge­beur soos dit moes en ek kan net glim­lag.”
En die eer­ste woor­de wat Manyonga ná sy se­ge aan Cor­ne­li­us ge­sê het?
“Hy het na my toe ge­stap en ge­sê: ‘Dan­kie, co­ach.’ Ek het vir hom ge­sê ek is on­ge­loof­lik trots op hom.
Cor­ne­li­us sê die twee­stryd tus­sen Sa­maai en A­lek­san­dr Men­kov van Rus­land, wat as ’n neu­tra­le at­leet deel­ge­neem het, het hom nie te veel ont­se­nu nie.
“Ek het by die O­lim­pie­se S­pe­le ge­leer dat dit nooit ver­by is voor­dat die laas­te sprong nie af­ge­han­del is nie.”
Vol­gens Sa­maai was die wag die moei­te werd.
“Ek het ge­wag vir hier­die me­dal­je. Ek het hard ge­werk vir hier­die oom­blik net om ’n brons­me­dal­je te ver­o­wer. Die laas­te twee jaar was soos ’n wip­wa­rit. Maar ek wou net be­se­ring­vry bly.”
Vol­gens Sa­maai was die plan van die be­gin af om twee SuidA­fri­ka­ners op die po­di­um te kry, maar mak­lik was dit nie.
“Men­kov was ’n he­le ruk in die der­de plek, maar ek het net ge­weet dat ek op die bord moet trap, my plan goed uit­voer en die me­dal­je kry. Dit was ons plan.”
) Way­de van Nie­kerk sal mô­re in die eind­ron­de van die 400 m hard­loop na­dat hy sy half­eind­ron­de gis­ter ge­wen het in 44.22.
Dit het weer ge­lyk of Van Nie­kerk heel­wat in die tenk stoor, aan­ge­sien hy ook van­dag aan die 200 m se uit­dun­ne deel­neem.
Die voor­ma­li­ge wê­reld­kam­pi­oen LaS­ha­wn Mer­rit het uit die bus ge­val en se­wen­de in sy half­eind ge­ëin­dig in 45.52.
Ca­ri­na Horn het in die half­eind­ron­de van die 100 m ses­de ge­ëin­dig in 11.26. Sy kon nie tot die eind­ron­de deur­dring nie.
An­to­nio Al­ka­na se deel­na­me aan die 110-hek­kies het in die half­eind­ron­de ge­ëin­dig. Hy was vier­de in sy wed­loop, in 13.59.
Rushwahl Sa­maai (links) en Lu­vo Manyonga (regs) vier Sa­ter­dag hul me­dal­jes saam met hul span­maat A­ka­ni Sim­bi­ne.